Internetdagi ijtimoiy tarmoqlarda yana bir g‘aroyib videorolik paydo bo‘ldi. Unda to‘rtta shoxi bor qo‘yni ko‘rish mumkin. Qo‘yning yonida turgan odam jonivorning to‘rttala shoxidan ushlab, ularning haqiqiy ekanligini ko‘rsatmoqchi bo‘ladi. Voqea O‘zbekistonda bo‘lgan, ammo aniq qayerda ekanligi ma’lum emas. Shuningdek, jonivorning egasi ham noma’lumligicha qolgan. “Bu uchta shoxli buqaga javob”, deydi qo‘yini ushlab turgan kishi. Eslatib o‘tamiz, bir necha kun avval uchta shoxi bor buqa internet foydalanuvchilari e’tiboriga tushib, ancha shov-shuv ko‘tarilgan edi.